b'\n_START_ARTICLE_\nCullinandiamanten\n_START_PARAGRAPH_\nCullinan var verdens st\xc3\xb8rste diamant. Den ble senere delt i flere mindre deler._NEWLINE_Den ble funnet i S\xc3\xb8r-Afrika 26. januar 1905, og veide 3.106,75 karat (621,35 g). Den ble funnet av Frederick Wells, som var ansatt hos Premier Diamond Mining Company i Cullinan i Gauteng. Gruvens eier, Thomas Cullinan, gav edelstenen sitt navn._NEWLINE_Den st\xc3\xb8rste delen er montert i et av septrene i de britiske kronjuvelene. Den heter Great Star of Africa eller Cullinan I som med 530,2 karat (106,04 g) var den st\xc3\xb8rste slipte edelstenen i verden. Cullinan I mistet sin tittel som verdens st\xc3\xb8rste diamant etter at diamanten Golden Jubilee ble funnet, i den samme gruven Cullinan hadde blitt funnet, i 1985._NEWLINE_Den nest st\xc3\xb8rste delen av Cullinan heter Lesser Star of Africa (\xc2\xabAfrikas mindre stjerne\xc2\xbb) eller Cullinan II (317,4 karat \xe2\x80\x93 63,48 g) og finnes ogs\xc3\xa5 blant de britiske kronjuvelene og fremvises p\xc3\xa5 Tower of London.'